Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister kordab: Jeruusalemm ei saa endale lubada,
et Hamasil oleks Gaza sektoris mingi funktsionaalne roll.
USA lükkab tagasi ÜRO Inimõiguste Nõukogu põhjendamatud väited
nagu Iisrael kasutaks tahtlikult nälga sõjameetodina.
Katar tunnistab, et käivad läbirääkimised
pantvangide vabastamise kokkuleppe sõlmimiseks.
Iisrael ei saa islamistlikku Hamasi osaliselt ellu jätta
ja hoolimata poliitiliselt motiveeritud ponnistustest
vältida maismaaoperatsiooni laiendamist Rafah'sse,
ei saa rahvusvaheliselt tunnustatud terrorirühmitust
maaoperatsioonita likvideerida.
Peaminister Benjamin Netanyahu
kordas parlamendi välis- ja kaitsekomisjoni istungi alguses
Jeruusalemma vankumatut otsustavust saavutada võit.
Meil käib kahekordne kampaania - sõjaline ja diplomaatiline.
Muidugi on need omavahel seotud.
Diplomaatiline võitlus annab aega ja vahendeid
sõja täielike tulemuste saavutamiseks.
Oleme võidelnud üle viie kuu,
mis on rekord Iisraeli sõdade ajaloos, välja arvatud Vabadussõda.
Oleme loomulikult kasvava rahvusvahelise surve all,
mida tõrjume, et saavutada sõja eesmärke.
Lühidalt öeldes on sõja eesmärgid järgmised:
Hamasi sõjalise ja valitsemisvõimekuse hävitamine
või kõrvaldamine, kõigi meie pantvangide vabastamine,
ja selle tagamine, et Gaza ei kujuta enam kunagi ohtu Iisraelile.
Selleks peame viima lõpule Hamasi sõjalise hävitamise.
Sellele pole alternatiivi. Me ei saa sellest mööda minna.
Me ei saa ka öelda: "Hävitame 80% Hamasist ja jätame 20% alles",
sest sellest 20%-st organiseeruvad nad uuesti ja haaravad taas võimu
ning loomulikult kujutavad taas ohtu Iisraelile.
Ja muidugi võidaks sellest meid ohustav suurem telg - Iraani telg.
Seetõttu oleme otsustanud Hamasi hävitamise lõpule viia.
See nõuab Rafah's allesjäänud pataljonide kõrvaldamist
ja muidugi 1,5 pataljoni kõrvaldamist keskmistes laagrites.
Oleme kindlalt otsustanud seda teha.
Iisraeli peaminister jätkas rõhutades,
et kuigi Iisraeli delegatsioon sõidab Washingtoni,
et arutada Ameerika kolleegidega edasist tegevust,
on Jeruusalemm vankumatu otsuses hävitada ülejäänud Hamasi pataljonid
Gaza lõunapoolses piirilinnas Rafah's.
Meil on debatt, mille esitan, ja me kõik teame seda.
Ka USA riikliku julgeoleku nõunik Jake Sullivan ütles seda eile.
Meil käib arutelu ameeriklastega Rafah'sse sisenemise vajaduse üle,
mitte Hamasi likvideerimise vajaduse üle.
Me ei näe võimalust Hamasi sõjaliselt kõrvaldada
ilma allesjäänud pataljone hävitamata. Oleme otsustanud seda teha.
Austusest presidendi vastu leppisime kokku,
kuidas nad saavad esitada meile oma ideid, eriti humanitaarabi osas.
Loomulikult jagame täielikult soovi
hõlbustada elanikkonna korrapärast väljaviimist
ja humanitaarabi andmist tsiviilelanikele.
Oleme seda teinud sõja algusest peale.
Kuid tegin presidendile võimalikult selgeks,
et oleme kindlalt otsustanud
lõpetada nende pataljonide kõrvaldamise Rafah's
ja seda pole võimalik teha ilma maavägede sisenemiseta.
Oluline on rõhutada, et kuigi Ameerika Ühendriikidel
pole sõjalisele lahendusele alternatiivset plaani
islamistliku Hamasi suhtes Rafah' linnas,
kirjeldas USA Välisministeeriumi aseesindaja Vedant Patel innukust,
millega Bideni valitsus püüab IDF-i maaoperatsiooni vältida.
Ei tohiks olla üllatav, et selles küsimuses
oleme hoopis teises kohas ja meil on teistsugune vaatenurk
kui meie Iisraeli partneritel.
Nägite, kuidas riikliku julgeoleku nõunik Sullivan seda eile mainis,
kuid märgin samuti, et sama kõne ajal
leppisid president Biden ja peaminister Netanyahu kokku,
et nende meeskonnad kohtuvad peagi siin Washingtonis,
et vahetada arvamusi ja arutada alternatiivseid lähenemisviise,
mis oleksid suunatud Hamasi võtmeelementide vastu,
aitaksid kindlustada Egiptuse-Gaza piiri,
ja seda ilma suurema maaoperatsioonita Rafah's.
Oleme jätkuvalt üsna kindlalt seisukohal,
et selline operatsioon Rafah's,
kus on üle miljoni varjupaika otsiva inimese,
piirkonnas, mis on jätkuvalt peamine humanitaarabi sissevoolu kanal,
ilma usaldusväärse ja selge plaanita,
mis ei käsitle ka erinevaid humanitaarabi osi, oleks katastroof.
Ja loodame, et selle mehhanismi kaudu
saavad meie ametnikud arutada mõningaid neid küsimusi detailsemalt
ja leida tee edasi.
Soovides näiliselt vältida Iisraeli laiendatud sõjaoperatsiooni Rafah's,
lükkas Bideni valitsus tagasi
ÜRO inimõiguste kõrge esindaja Volker Turk'i põhjendamatud väited,
kes süüdistas jultunult Iisraeli, ilma igasuguse faktilise aluseta,
näljutamise kasutamises sõjameetodina.
Lubage mul lihtsalt öelda, et meie pole seda täheldanud või näinud.
Kuid oleme jätkuvalt mures raporti pärast, mis viitab,
et Gazas on peagi näljahäda. Raport selgitab,
et Gaza elanikeni jõudev abi on ebapiisav ja et teha tuleb rohkem.
Peame kahekordistama jõupingutusi,
et tagada abi jõudmine sinna, kuhu vaja,
nagu kuulsite mind eile sellest veidi rääkimas,
nii maa- ja õhuteitsi kui ka selle peagi valmiva merekoridori kaudu.
Oluline on märkida, et mainitud raport,
mida rahastasid ELi, Ühendkuningriigi, USA ja Kanada maksumaksjad,
tugines oma uurimuses teiste mainekamate institutsioonide kõrval
sellisele äärmiselt kallutatud organisatsioonile nagu UNRWA,
mis on palganud islamistlikke terroriste Hamasist ja teistest
rahvusvahelise terroriorganisatsiooni määratlusega Palestiina rühmitustest,
kes osalesid aktiivselt 7. oktoobril toime pandud hirmutegudes.
Lisaks oli IPC, Integreeritud toiduga kindlustatuse faasi klassifikatsioon,
üks organisatsioonidest, mis veenis Bideni valitsust
eemaldama huttide domineeritud Iraani käsilast Ansar-Allah't
USA Välisministeeriumi välismaiste terrorirühmituste nimistust
väidete tõttu, et sel oleksid Jeemenis ulatuslikud tagajärjed
toiduga kindlustamatusele.
Ja kuigi organisatsiooni prognoos
põhines suures osas 2023. a detsembris läbi viidud analüüsil,
esitas IDF-i valitsuse tegevuse koordinaator territooriumidel,
mis hõlbustab iga päev humanitaarabi edastamist, põhjendatud tõendeid,
et Iisrael ei piira abi voolu Gazasse, vaid ÜRO organisatsioonid
ei suuda selle jaotamisega enklaavis sammu pidada.
Ütlen, et on raskusi, aga see on teostatav,
sest iga päev jagavad nad 170 veokitäit abi ilma vägivallata,
ilma et neid rüüstataks. Nii et see on teostatav.
On probleeme ja peamine neist on see, et inspekteerime rohkem,
kui nemad (ÜRO organ Gazas) suudavad vastu võtta ja jagada -
siin see lõhe ongi. Iga päev tuleb siia Kerem Shalomi 250 veoautot,
mis saadetakse Palestiina poolele. Nägite seda oma silmaga.
Ja Palestiina poolel ootab 300 veokit vastuvõtmist ja jagamist.
See on peamine probleem.
Dohas kinnitas Katari Välisministeeriumi pressiesindaja
Majed al-Ansari,
et kuigi Mossadi direktor David Barnea on riigist lahkunud,
jäi Iisraeli delegatsioon jätkama läbirääkimisi,
et püüda leida vastuvõetav pantvangide vabastamise kokkulepe.
Ta on minu käsutuses oleva teabe kohaselt Dohast lahkunud
ja tehnilised meeskonnad kohtuvad endiselt siin Dohas.
Esiteks ma ei usu, et oleme praegu kohas, kus saame öelda,
et kokkulepe on lähedal. Nagu öeldud, oleme ettevaatlikult optimistlikud,
sest läbirääkimised on taas alanud ja see on hea,
ning loodame, et see jätkub. Ja loodame sellele lähipäevil toetuda,
kuid on veel vara teatada mingitest edusammudest.
Nii et nagu öeldud, jääme lootma.
On tähtis rõhutada, et samal ajal kui Katar vahendab läbirääkimisi
Iisraeli ja islamistliku Hamasi vahel Ameerika Ühendriikide egiidi all,
võõrustab riigi pealinn jätkuvalt palestiina terrorirühmituse juhtkonda.
Samal ajal töötavad katarlased väsimatult mitmel rindel,
et levitada desinformatsiooni demoniseerides jultunult
Iisraeli sõjalist kampaaniat Gaza sektoris
ja Ameerika Ühendriike Iisraeli toetamise eest,
ilmselge kavatsusega mõjutada USA avalikku arvamust,
survestamaks Bideni valitsust
takistama Jeruusalemma sõjaeesmärkide saavutamist.
Muuhulgas püüab Doha veenda läänemaailma,
et maismaarünnak Rafah's,
mis on vajalik Hamasile otsustava löögi andmiseks,
tooks kaasa vältimatuid julmusi.
Oleme hoiatanud ja hoiatame ka edaspidi,
et igasugune rünnak Rafah's
halvendab oluliselt humanitaarolukorda
ja toob kaasa seninägematuid julmusi selles kohutavas kriisis.
Toimunud on nii palju uskumatuid julmusi.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Seega oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks julgustan palvetama rahu Jeruusalemmale
ja lunastust Iisraelile.
Olen Jonathan Hessen. Õnnistatud õhtut!
Kohtumiseni järgmises saates!
Seniks - shalom Jeruusalemmast!
Tõlge: Monika Jaaguri